Dejligt sted beliggende i roligt lokalt boligkvarter. Føles trygt og sikkert og Neil er fantastisk til at sørge for at du kommer nemt ind og ud, og giver gode råd og tips. Du bor i et højtbeliggende stueplan i Neils hus, hvor Neil bor med sin familie ovenpå - men du hverken hører eller ser næsten ikke noget til dem, så det er intet problem.
Selvom huset og terrassen vise steder virker en smule slidt og andre steder kunne trænge til lidt maling, så er det et rigtig dejligt og hyggeligt sted. Vi brugte udlejningsbil til det meste, for det er en stejl gåtur opad til kvarteret, men man kan måske godt klare et ophold uden bil, da der er et lille supermarked Ca. 10-15 minutter gåtur fra huset.
Dejligt ophold - Tak Neil